**ΚΕΙΜΕΝΟ ΑΥΤΕΝΕΡΓΕΙΑΣ 14ης ΕΝΟΤΗΤΑΣ – ΑΣΚΗΣΕΙΣ (σελ. 135)**

**Μετάφραση**

Υπάρχουν ωστόσο κάποιοι από εσάς οι οποίοι δείχνουν τόσο υπερβολική επιθυμία να γίνει ειρήνη όσο το δυνατόν πιο γρήγορα∙ ισχυρίζονται δηλαδή ότι και οι σαράντα ημέρες μέσα στις οποίες εσείς έχετε τη δυνατότητα να αποφασίσετε είναι περιττές και ότι εμείς έχουμε άδικο ως προς αυτό∙ γιατί (λένε ότι) εμείς σταλθήκαμε στη Σπάρτη με απόλυτη δικαιοδοσία γι’ αυτά, για να μην επαναφέρουμε πάλι το θέμα προς διαβούλευση. Και αποκαλούν φόβο τη δική μας προφύλαξη από την επαναφορά του θέματος, λέγοντας ότι τάχα κανείς ως τώρα δεν έσωσε τον λαό των Αθηναίων, αφού τον έπεισε με φανερό τρόπο, αλλά ότι πρέπει να του κάνουμε αυτήν την ευεργεσία κρυφά ή με εξαπάτησή του. Με αυτή τη λογική λοιπόν εγώ δεν συμφωνώ. Γιατί έχω την πεποίθηση, Αθηναίοι, ότι, όταν διεξάγεται πόλεμος, ένας άνδρας στρατηγός, που είναι και αφοσιωμένος στην πόλη και γνωρίζει καλά τι να κάνει, πρέπει, διαφεύγοντας την προσοχή των περισσοτέρων ανθρώπων και εξαπατώντας τους, να τους οδηγεί στους κινδύνους, όταν όμως διαπραγματευόμαστε για ειρήνη κοινή για τους Έλληνες, με ποιους όρους και όρκοι θα δοθούν και στήλες θα στηθούν χαραγμένες, σε αυτά δεν πρέπει

ούτε να ενεργήσει κρυφά κανείς ούτε να εξαπατήσει, αλλά πολύ περισσότερο (ισχυρίζομαι ότι πρέπει) να μας επαινείτε παρά να μας κατηγορείτε, που, ενώ σταλθήκαμε πρεσβευτές με απόλυτη δικαιοδοσία, επιτρέπουμε σε εσάς να εξετάσετε περαιτέρω γι’ αυτά τα θέματα. Πρέπει λοιπόν αφενός να λάβουμε αποφάσεις ασφαλείς όσο είναι δυνατόν, αφετέρου να μένουμε πιστοί σε όσα τυχόν ορκιστούμε και συμφωνήσουμε.

Πηγή: <http://assets.metaixmio.gr/files/Arxaia-ellinika-fakelos-adidakto.pdf>

**Ασκήσεις**

1. Να γίνει χρονική αντικατάσταση των παρακάτω τύπων: ἔχουσιν, γενέσθαι, βουλεύεσθαι, πεμφθῆναι, ὀνομάζουσιν, λαθόντας.
2. Να γίνει εγκλιτική αντικατάσταση των παρακάτω τύπων: φασίν, ἐπαναφέρωμεν, πράττῃ.
3. Να κλιθεί η προστακτική των τύπων που ακολουθούν στους χρόνους που αυτοί βρίσκονται: γενέσθαι, σκέψασθαι, γεγραμμέναι, εἰδότα, πεμφθῆναι.
4. Να γραφούν οι παρακάτω τύποι στον αντίθετο αριθμό:

|  |  |  |
| --- | --- | --- |
| 1 | **ὑμῶν** |  |
| 2 | **τοσαύτην** |  |
| 3 | **αἷς** |  |
| 4 | **περίεργον** |  |
| 5 | **αὐτοκράτορας** |  |
| 6 | **εὔνουν** |  |
| 7 | **πολλούς** |  |
| 8 | **ἐξαπατῶντα** |  |
| 9 | **κινδύνους** |  |
| 10 | **δύναμιν** |  |

1. Να μετατρέψετε τον πλάγιο λόγο σε ευθύ, κάνοντας τις απαραίτητες αλλαγές:

* εἰρήνην ὡς τάχιστα γενέσθαι 🡪
* καὶ τὰς τετταράκονθ’ ἡμέρας ἐν αἷς ὑμῖν ἔξεστι βουλεύεσθαι περίεργον εἶναι, καὶ τοῦτο ἀδικεῖν ἡμᾶς 🡪
* αὐτοκράτορας γὰρ πεμφθῆναι εἰς Λακεδαίμονα διὰ ταῦθ’, ἵνα μὴ πάλιν ἐπαναφέρωμεν 🡪
* ὡς οὐδεὶς πώποτε τὸν δῆμον τὸν Ἀθηναίων ἐκ τοῦ φανεροῦ πείσας ἔσῳσεν 🡪
* ὅ τι πράττῃ 🡪

1. Η πρόταση που ακολουθεί είναι αναφορικοϋποθετική. Να εντοπίσετε την απόδοσή της και το είδος του υποθετικού λόγου που εκφράζει: **οἷς δ’ ἂν ὀμόσωμεν καὶ συνθώμεθα**.
2. **ἵνα μὴ πάλιν ἐπαναφέρωμεν**: να μετατρέψετε την τελική π΄ροταση σε τελική μετοχή, κάνοντας τις απαραίτητες αλλαγές.
3. **πρεσβεύοντας**, **πεμφθέντες, ὄντος**: να μετατραπούν οι επιρρηματικές μετοχές στις αντίστοιχες επιρρηματικές τους προτάσεις.